Seoul Peace Prize : વડા પ્રધાન નરેન્દ્ર મોદીને મળેલું આ સન્માન શું છે?\nવડા પ્રધાન મોદીને આ સન્માન વિશ્વ શાંતિમાં અને વૈશ્વિક તેમજ ભારતીય અર્થવ્યવસ્થાની વૃદ્ધિમાં યોગદાન માટે આપવામાં આવ્યું છે. 

વિદેશ મંત્રાલયના પ્રવક્તા રવીશ કુમારે ટ્વીટ કરીને માહિતી આપી હતી કે, "વડા પ્રધાન નરેન્દ્ર મોદીને તેમની વિશિષ્ટ આર્થિક નીતિઓ 'મોદીનૉમિક્સ'ના માધ્યમથી વૈશ્વિક અને ભારતીય અર્થવ્યવસ્થાની વૃદ્ધિ, વિશ્વ શાંતિ, માનવ વિકાસમાં સુધાર અને ભારતમાં લોકતંત્રને મજબૂત કરવાની દિશામાં યોગદાન માટે પ્રતિષ્ઠિત સિયોલ શાંતિ પુરસ્કાર સાથે સન્માનિત કરવામાં આવ્યા છે."

Twitter કન્ટેન્ટ પૂર્ણ, 1

વડા પ્રધાન મોદી દુનિયાની 14મી અને પહેલા ભારતીય વ્યક્તિ છે કે જેમને આ સન્માન મળ્યું છે. 

વિદેશ મંત્રાલયની વેબસાઇટ પર હાજર માહિતી અનુસાર સોલ પીસ પ્રાઇઝ કમિટીએ ધનવાન અને ગરીબો વચ્ચે સામાજિક અને આર્થિક ભેદ ઓછો કરવા માટે મોદીનૉમિક્સની પ્રશંસા કરી છે. 

પુરસ્કાર સમિતિએ ભ્રષ્ટાચાર વિરોધી પગલાં અને વિમુદ્રીકરણના ઉપાયોના માધ્યમથી સરકારને સાફ સુથરી બનાવવાની દિશામાં મોદીના પગલાંની પ્રશંસા કરી છે. આ સિવાય વિદેશનીતિ 'મોદી ડૉક્ટરેન' અને 'એક્ટ ઈસ્ટ પૉલિસી'ના વખાણ પણ કર્યા છે.

તમે આ વાંચ્યું કે નહીં?

શું છે સોલ પીસ પ્રાઇઝ?

વિદેશ મંત્રાલયની વેબસાઇટ પર હાજર માહિતી મુજબ સોલ શાંતિ પુરસ્કારની શરુઆત 1990માં થઈ હતી. 

તે સમયે સોલમાં 24મી ઑલિમ્પિક ગેમ્સનું આયોજન થયું હતું જેના સમાપન પર પુરસ્કારની શરુઆત કરવામાં આવી હતી. 

આ ઑલિમ્પિકમાં દુનિયાના 160 દેશોએ ભાગ લીધો હતો. 

આ પુરસ્કારને આપવાનો ઉદ્દેશ કોરિયાઈ ગણતંત્રના નાગરિકોમાં શાંતિની ભાવનાથી દુનિયાને પરિચિત કરાવવાનો હતો. આ પુરસ્કાર કોરિયાઈ લોકોની, કોરિયાઈ પ્રાયદ્વીપ અને બાકી વિશ્વમાં શાંતિ જાળવી રાખવાની મનોકાંક્ષાને પ્રતિબિંબિત કરે છે.

વડા પ્રધાન મોદી પહેલા આ પુરસ્કાર યૂએનના પૂર્વ સેક્રેટરી કોફી અન્નાન, જર્મન ચાન્સેલર એંજેલા મર્કેલ, આંતરરાષ્ટ્રીય રાહત સંગઠન જેમ કે ડૉક્ટર્સ વિધઆઉટ બ્રધર્સ એન્ડ ઑક્સફેમને મળી ચૂક્યો છે. 

દુનિયાભરના આશરે 1300 કરતાં વધારે લોકોને પુરસ્કાર માટે નામિત કરવાનો પ્રસ્તાવ મોકલવામાં આવે છે. 

સોલ પીસ પ્રાઇઝ વિજેતાને ઇનામમાં શું મળે છે?

'ઇન્ડિયન એક્સપ્રેસ'ના રિપોર્ટ પ્રમાણે જે વ્યક્તિને આ સન્માન મળે છે તેમને ડિપ્લોમા, એક તકતીની સાથે 2 લાખ ડોલર (આશરે 1,42,31,000 રૂપિયા) આપવામાં આવે છે. 

બે પાનાનાં પરંપરાગત રુપે બનાવવામાં આવેલા પ્રમાણપત્રમાં ડાબી બાજુ મુદ્રિત સોલ શાંતિ...\n\ntl;dr:
વડા પ્રધાન નરેન્દ્ર મોદીને દક્ષિણ કોરિયાના સૌથી મોટા પુરસ્કાર 'સોલ પીસ પ્રાઇઝ' સન્માનિત કરવામાં આવ્યા છે. આ એવોર્ડ મેળવવા વડા પ્રધાન નરેન્દ્ર મોદી 21-22 ફેબ્રુઆરી સિયોલ પ્રવાસે છે.